Lav et referat af nedenstående tekst:

Tekst:
Aalborg Universitet oplever for fjerde år i træk, at rekordmange vil studere på universitetets adresser i Aalborg, Esbjerg og København. Hele 18 procent flere har søgt ind på universitet, så der nu er mere end 11.800, der er klar til at tage en uddannelse på den nordjysk baserede uddannelsesinstitution. 15 procent flere end sidste år har samtidig universitetet som førsteprioritet, så det tal nu hedder 4445. - Jeg har ikke en entydig forklaring på de senere års store fremgange, siger prorektor Inger Askehave. - Men det er klart, at mange unge og ikke mindst deres forældre vurderer, at når, der er stor arbejdsløshed, er det bedste, man kan gøre at uddanne sig, så man står bedst muligt rustet i konkurrencen om jobbene, siger hun. Der er næsten fremgang på alle fag på alle hovedområder. Samfundsvidenskab oplever 24 procents fremgang og ingeniør- og naturvidenskab har 19 procent flere ansøgere. Dansk, kemi og informationsteknologi har dog tilbagegang. Fristen for at søge en uddannelse udløb torsdag 5. juli. /ritzau/

Referat:
Mere end 11.800 har søgt ind på Aalborg Universitet, hvilket er en fremgang på 18 procent.